40 Il-MALTI it-Tlieta, 20 ta' Lulju 2004 għal tnejn u disgħin jum. Il-qamar fiddien imdawwar b'miljuni ta' kwiekeb sbieħ jittawwal għal tnejn u disgħin lejl. In-nies issieħeb lix-xemx u 'l-qamar tgħanni l-għanja tax-xalar waqt li tinżel tinħasel fil-baħar blu donnha biex tinsa l-vojt li qed jimlielha 'lruħħa. Iżda l-ilħna tat-tfal li darba mlew il-knisja libsin l-abjad u mimxutin pulit idallmulha ħsibijietha; l-istess bħalma tagħmlilha d-dehra ta' nżul ix-xemx ħamrana. Trid taħseb biss fil-lum għax għada jbeżżagħha; biex taħraq fjur ir-rebbiegħa; ħarġa LXXXIV 2012 41 trid tinħasel f'ilmijiet imdardra biex tissaffa mill-ħtija tal-għera; trid tgħajjat u tfaqqa' d-daħk biex toħnoq il-leħen tat-tifel tal-bieraħ. Imma s-sikta tal-lejl miksura mil-leħen kiebi tal-werżieq ifakkarha li għada jisbaħ ukoll, u wara l-għarajjex u t-tiġdid awtunnali jasal is-sultan imgeżwer f'mantell imsewwef itajjar minn fommu l-ilmijiet; minn idejh is-sriep tan-nar, minn saqajh damdim tal-waħx. Imbagħad kollox jinbidel — barra l-irġiel u n-nisa u x-xewqat fiergħa tagħhom — li xi darba għad jerġgħu jsiru tfal libsin libsa tal-preċett.